
[bookmark: _Ref38341330][bookmark: _Toc59334717][bookmark: _Toc61422120][bookmark: _Toc225655605][bookmark: _Toc225656147][bookmark: _Toc225656354]I. VISPĀRĪGĀ INFORMĀCIJA

1. [bookmark: _Toc225655606][bookmark: _Toc225656148][bookmark: _Toc225656355]Iepirkuma metode, identifikācijas numurs
1.1. Iepirkuma metode - iepirkums atbilstoši Publisko iepirkumu likuma 9. pantam. 
1.2. Id. Nr. LRS 2026/17. 

2. [bookmark: _Toc225656149][bookmark: _Toc225656356]Pasūtītājs 
	Nosaukums:
	Sabiedrība ar ierobežotu atbildību “LIEPĀJAS REĢIONĀLĀ SLIMNĪCA”

	Reģistrācijas Nr.
	42103041306

	Adrese:
	Slimnīcas iela 25, Liepāja, LV-3414

	Tālrunis:
	63403222

	e-pasts:
	iepirkumi@liepajasslimnica.lv


[bookmark: _Toc225568755][bookmark: _Toc225568938][bookmark: _Toc225568989][bookmark: _Toc225655607][bookmark: _Toc225656150][bookmark: _Toc225656357]
3. Pretendents
3.1. Pretendents ir piegādātājs (fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus), kurš ir iesniedzis piedāvājumu iepirkumā saskaņā ar nolikumā “Nemidriatiskās funduskameras piegāde” (turpmāk – Nolikums) norādītajām prasībām.
3.2. Pretendentu iepirkuma ietvaros pārstāv pretendenta paraksttiesīgā amatpersona vai pretendenta pilnvarota persona.

4. Iepirkuma priekšmets: nemidriatiskās funduskameras piegāde SIA “Liepājas reģionālā slimnīca” vajadzībām. Detalizētas piegādei izvirzītās prasības un nosacījumi ietverti Tehniskajā specifikācijā – tehniskajā piedāvājumā (Nolikuma 2. pielikums) un piegādes līguma projektā (Nolikuma 4. pielikums), kas ir Nolikuma neatņemamas sastāvdaļas. 
5. Iepirkuma priekšmeta galvenais CPV kods: 33100000-1 Medicīniskās ierīces.
6. Iepirkuma priekšmets nav sadalīts daļās, un pretendents iesniedz piedāvājumu par visu iepirkuma priekšmeta apjomu. 
7. Pretendents iesniedz tikai vienu piedāvājuma variantu. Pretendenta, kurš iesniedzis vairākus piedāvājumu variantus, piedāvājums tiks noraidīts.
8. Iekārtas piegādes vieta: SIA “Liepājas reģionālā slimnīca”, Slimnīcas iela 25, Liepāja, LV-3414.
9. Paredzamais līguma izpildes (piegādes) termiņš – 60 (sešdesmit) kalendārās dienas. Iekārtu garantijas termiņš: ne mazāk kā 24 (divdesmit četri) mēneši (saskaņā ar pretendenta piedāvājumu). 

10. [bookmark: _Toc225656152][bookmark: _Toc225656359]Līguma izpildes vieta
[bookmark: _Toc224459230]Sabiedrība ar ierobežotu atbildību “LIEPĀJAS REĢIONĀLĀ SLIMNĪCA”, Slimnīcas iela 25, Liepājā, LV-3414.

11. Piedāvājumu iesniegšanas un atvēršanas vieta, datums, laiks un kārtība
11.1. Piedāvājums jāiesniedz līdz 2026. gada 12. augusta plkst. 10.00 Elektronisko iepirkumu sistēmas www.eis.gov.lv (turpmāk - EIS) e-konkursu apakšsistēmā.
11.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem Nolikuma prasībām un neatvērti atgriezti pretendentam.
11.3. Piedāvājumu atvēršana notiks EIS e-konkursu apakšsistēmā 2026. gada 12. augustā plkst. 14.00.
11.4. Piedāvājumu atvēršana notiek, izmantojot EIS e-konkursu apakšsistēmā pieejamos rīkus piedāvājumu elektroniskai saņemšanai. Atvēršanas protokols tiek publicēts EIS e-konkursu apakšsistēmā pie iepirkuma 5 (piecu) darba dienu laikā no piedāvājumu atvēršanas dienas.
11.5. Ja pretendents piedāvājuma datu aizsardzībai izmantojis piedāvājuma šifrēšanu, pretendentam ne vēlāk ka 15 (piecpadsmit) minūtes pēc piedāvājumu iesniegšanas termiņa beigām Iepirkuma komisijai jāiesniedz elektroniskā atslēga ar paroli šifrētā dokumenta atvēršanai.

12. [bookmark: _Toc225656153][bookmark: _Toc225656360][bookmark: _Toc59334724][bookmark: _Toc61422127]Nolikuma skaidrojumi, informācijas apmaiņa un papildu informācijas sniegšana
12.1. Visa aktuālā informācija par iepirkumu, t. sk. Nolikums, atbildes uz ieinteresēto personu jautājumiem, skaidrojumi, ir pieejama pasūtītāja pircēja profilā EIS e-konkursu apakšsistēmā pie iepirkuma.
12.2. Ieinteresētajiem piegādātājiem ir pienākums sekot līdzi pasūtītāja pircēja profilā publicētajai un / vai aktualizētajai informācijai. Iepirkumu komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta tieša un brīva elektroniskā pieeja pircēja profilā EIS e-konkursu apakšsistēmā.
12.3. Pasūtītāja pilnvarotās kontaktpersonas iepirkuma ietvaros:
12.3.1. jautājumos par Nolikumu – Iepirkumu daļas vadītāja Ilze Ieva Vilne, tel. 63403208, e-pasts: iepirkumi@liepajasslimnica.lv;
12.3.2. jautājumos par tehnisko specifikāciju – iepirkumu speciālists Gundars Lazdāns, tel. 63403208, e-pasts: iepirkumi@liepajasslimnica.lv. 
12.4. Informācijas apmaiņa starp ieinteresēto piegādātāju un Iepirkuma komisiju notiek rakstiski EIS e-konkursu apakšsistēmā vai e-pastā.
12.5. Ieinteresētajiem piegādātājiem ir tiesības pieprasīt paskaidrojumus par iepirkumu, t. sk. prasīt paskaidrojumus par Nolikumu. Ja ieinteresētais piegādātājs ir laikus pieprasījis papildu informāciju par Nolikumu, t. sk. tā pielikumiem, iepirkumu komisija atbildi sniedz rakstveidā triju darbdienu laikā, bet ne vēlāk kā četras dienas pirms pieteikumu un piedāvājumu iesniegšanas termiņa beigām. 
12.6. Atbildes uz informācijas pieprasījumiem un jautājumiem, neizmantojot drošu elektronisko parakstu, tiek nosūtītas uz e-pastu ieinteresētajam piegādātājam, kurš uzdevis jautājumu, un vienlaikus publicētas EIS e-konkursu apakšsistēmā pie iepirkuma, nenorādot jautājuma uzdevēju.    

13. Prasības piedāvājuma noformējumam un iesniegšanai
13.1. Piedāvājums jāiesniedz elektroniski EIS e-konkursu apakšsistēmā, ievērojot šādas pretendenta izvēles iespējas:
13.1.1. izmantojot EIS e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma sadaļā ievietotās formas;
13.1.2. elektroniski aizpildāmos dokumentus elektroniski sagatavojot ārpus EIS e-konkursu apakšsistēmas un augšupielādējot sistēmas attiecīgajās vietnēs aizpildītas PDF formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);
13.1.3. elektroniski (PDF formas veidā) sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).
13.2. Sagatavojot piedāvājumu, pretendents ievēro, ka:
13.2.1. pieteikuma veidlapa, atlases dokumenti, tehniskais piedāvājums un finanšu piedāvājums jāaizpilda tikai elektroniski, atsevišķā elektroniskā dokumentā ar standarta biroja programmatūras rīkiem nolasāmā formātā (piemēram: Microsoft Office 2010 (vai jaunākas programmatūras versijas) formātā vai PDF formātā) un jāparaksta ar EIS piedāvāto elektronisko parakstu;
13.2.2. citus dokumentus pretendents pēc saviem ieskatiem ir tiesīgs iesniegt elektroniskā formā, parakstot ar EIS piedāvāto elektronisko parakstu vai ar drošu elektronisko parakstu. 
13.3. Piedāvājuma dokumentiem jābūt skaidri salasāmiem, lai izvairītos no jebkādiem pārpratumiem. Vārdiem un skaitļiem jābūt bez iestarpinājumiem, izdzēsumiem vai labojumiem. Ja pastāvēs jebkāda veida pretrunas starp skaitlisko vērtību apzīmējumiem ar vārdiem un skaitļiem, noteicošais būs apzīmējums ar vārdiem. 
13.4. [bookmark: _Hlk14349720]Piedāvājumā iekļautajiem dokumentiem jāatbilst Elektronisko dokumentu likuma, Dokumentu juridiskā spēka likuma un Ministru kabineta 2018. gada 4. septembra noteikumu “Dokumentu izstrādāšanas un noformēšanas kārtība” prasībām.
13.5. Piedāvājumu sagatavo un iesniedz latviešu valodā. Dokumentus var iesniegt citā valodā, ja ir pievienots Pretendenta apliecināts tulkojums latviešu valodā. 
13.6. Pretendentam ir tiesības apliecināt visus elektroniskajā piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem. Pretendents drīkst iesniegt arī atsevišķi apliecinātas dokumentu kopijas.
13.7. Piedāvājums elektroniski jāparaksta Pretendenta pārstāvim ar pārstāvības tiesībām vai tā pilnvarotai personai. Ja Pretendents ir personu apvienība jebkurā to kombinācijā, pieteikumu elektroniski jāparaksta katrai personai, kas iekļauta personu apvienībā, pārstāvim ar pārstāvības tiesībām vai tā pilnvarotai personai.
13.8. [bookmark: _Toc225656155][bookmark: _Toc225656362]Ja piedāvājumu iesniedz fizisko vai juridisko personu apvienība jebkurā to kombinācijā (turpmāk – piegādātāju apvienība), piedāvājumā jānorāda persona, kura pārstāv piegādātāju apvienību iepirkumā, kā arī katras personas atbildības apjoms. Ja nav norādīta persona, kura pārstāv piegādātāju apvienību iepirkumā, tad visi piegādātāju apvienības biedri paraksta iepirkuma pieteikumu.
13.9. [bookmark: _Hlk14349762]Piedāvājums jāsagatavo tā, lai nekādā veidā netiktu apdraudēta EIS e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus. Ja piedāvājums saturēs kādu no šajā punktā minētajiem riskiem, tas netiks izskatīts.
13.10. [bookmark: _Hlk14349902][bookmark: _Toc225656165][bookmark: _Toc225656372][bookmark: _Toc59334730][bookmark: _Toc61422135]Ja pretendenta ieskatā kāda no piedāvājuma sastāvdaļām ir uzskatāma par komercnoslēpumu vai konfidenciālu informāciju saturošu, pretendents to norāda savā piedāvājumā. Par komercnoslēpumu un konfidenciālu informāciju nevar tikt atzīta informācija, kas saskaņā ar normatīvajiem aktiem ir vispārpieejama, t. sk. Nolikumā iekļautā informācija.
13.11. Iesniedzot piedāvājumu, pretendents pilnībā pieņem visus Nolikumā ietvertos (t. sk. tā pielikumos un formās, kuras ir ievietotas EIS e-konkursu apakšsistēmas iepirkuma sadaļā) noteikumus.
13.12. [bookmark: _Hlk14349790]Piedāvājuma iesniegšana ir pretendenta brīvas gribas izpausme, tāpēc neatkarīgi no iepirkuma rezultātiem Pasūtītājs neuzņemas atbildību par pretendenta izdevumiem un iespējamiem zaudējumiem, kas saistīti ar piedāvājuma sagatavošanu un iesniegšanu.

II. ATLASES UN KVALIFIKĀCIJAS PRASĪBAS UN TO IZPILDES PIERĀDĪŠANAI IESNIEDZAMIE DOKUMENTI

14. Prasības pretendentiem un pretendentu atlases dokumenti, izslēgšanas nosacījumi

	14.1. 
	Nosacījumi pretendenta dalībai iepirkumā:
	Pretendentu atlases dokumenti:

	Vispārīgās prasības

	14.1.1. 
	Pretendents var būt piegādātājs (fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū, piegādāt preces vai sniegt pakalpojumus), kurš ir iesniedzis piedāvājumu iepirkumam atbilstoši Nolikuma prasībām.
	Pretendenta pieteikums dalībai iepirkumā atbilstoši Nolikuma 1. pielikumam.
Ja pieteikumu dalībai iepirkumā iesniedz piegādātāju apvienība, Nolikuma 1. pielikumā jānorāda visi piegādātāju apvienības dalībnieki.

	14.1.2. 
	Pretendents var balstīties uz citu uzņēmēju iespējām, ja tas ir nepieciešams konkrētā līguma izpildei, neatkarīgi no savstarpējo attiecību tiesiskā rakstura. Šādā gadījumā pretendents pierāda Pasūtītājam, ka viņa rīcībā būs nepieciešamie resursi, piedāvājumam pievienojot attiecīgus dokumentus. 
	Pēc nepieciešamības: 
Ja pretendents balstās uz citas personas iespējām, iesniedz apliecinājumu vai vienošanos par sadarbību konkrētā līguma izpildei, apliecinājumā norādot nododamo piegāžu / pakalpojumu sarakstu.
Ja pretendents, iesniedzot piedāvājumu, balstās uz citas personas tehniskajām un profesionālajām spējām, iesniedz apliecinājumu vai vienošanos par nepieciešamo resursu nodošanu pretendenta rīcībā.

	14.1.3. 
	Ja pretendents ir paredzējis līguma izpildei piesaistīt apakšuzņēmēju, kura sniedzamo pakalpojumu vērtība ir vismaz 10 000 EUR (desmit tūkstoši euro) (turpmāk – apakšuzņēmējs)
	Pretendents norāda informāciju par apakšuzņēmēju un tam nododamo iepirkuma līguma daļu pieteikumā dalībai iepirkumā (Nolikuma 1. pielikums).
Piedāvājumā jāiekļauj piegādātāja un katra apakšuzņēmēja parakstīta vienošanās, kas ietver:
· piegādātāja un apakšuzņēmēja vienošanos par sadarbību nākotnē iepirkuma līguma izpildē;
· darbus, kas iepirkuma līguma ietvaros tiks nodoti apakšuzņēmējam; 
· nododamo darbu apmēru euro.  
Ja apakšuzņēmējs nav reģistrēts Latvijas Republikā, pretendents iesniedz apakšuzņēmēja reģistrācijas apliecības kopiju vai līdzvērtīgu dokumentu, kas ir atbilstošs reģistrācijas valsts normatīvo aktu prasībām. 
Ja reģistrācijas valsts normatīvo aktu regulējums neparedz iepriekš minēto dokumentu izdošanu, tad iesniedz informāciju par apakšuzņēmēja reģistrācijas Nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	14.1.4. 
	Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem.
Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas Nolikuma 14.1.5. punkts, bet pārējos Nolikuma punktos izvirzītās prasības jāizpilda piegādātāju apvienībai kopumā, ņemot vērā tās pienākumus iespējamā līguma izpildē.
	Pēc nepieciešamības: 
Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu. Vienošanās dokumentā jānorāda katra apvienības dalībnieka līguma daļa, tiesības un pienākumi, iesniedzot piedāvājumu, kā arī attiecībā uz iespējamo līguma slēgšanu.

	14.1.5. 
	Pretendents ir normatīvajos aktos noteiktajā kārtībā reģistrēts Latvijas Republikas Uzņēmumu reģistra Komercreģistrā vai Valsts ieņēmumu dienesta saimnieciskās darbības veicēju reģistrā fiziskām personām, vai līdzvērtīgā reģistrā ārvalstīs atbilstoši attiecīgās valsts normatīvo aktu prasībām. 
Ja piedāvājumu iesniedz piegādātāju apvienība, šis nosacījums attiecas uz katru piegādātāju apvienības dalībnieku.
	Informāciju par pretendentu, kurš ir reģistrēts Latvijas Republikas Komercreģistrā, iepirkuma komisija pārbauda Uzņēmumu reģistra tīmekļvietnē. Informāciju par pretendentu, kurš ir reģistrēts Valsts ieņēmumu dienesta saimniecisko darbību veicēju reģistrā fiziskām personām, iepirkuma komisija pārbauda Valsts ieņēmumu dienesta tīmekļvietnē.
Pretendents, kurš nav reģistrēts Latvijas Republikā, iesniedz reģistrācijas apliecības kopiju vai iepriekš minētajām iestādēm līdzvērtīgas iestādes izdotu dokumentu, kas ir atbilstošs attiecīgās valsts normatīvo aktu prasībām.
Ja reģistrācijas valsts normatīvo aktu regulējums neparedz iepriekš minēto dokumentu izdošanu, tad pretendents iesniedz informāciju par pretendenta reģistrācijas Nr. un reģistrācijas laiku, kā arī norāda kompetento iestādi reģistrācijas valstī, kas nepieciešamības gadījumā var apliecināt reģistrācijas faktu.

	14.1.6. 
	Pretendents nodrošina iekārtas tehnisko uzraudzību (funkciju atbilstības testu un elektrodrošības pārbaudes) atbilstoši spēkā esošajiem noteikumiem par medicīnisko ierīču reģistrācijas, atbilstības novērtēšanas, izplatīšanas, ekspluatācijas un tehniskās uzraudzības kārtību.
	Pretendenta apliecinājums – iekļauts pieteikumā dalībai iepirkumā (Nolikuma 1. pielikums).

	14.1.7. 
	Pretendentam ir piedāvātās iekārtas EK atbilstības deklarācija atbilstoši regulas 2017/745 vai direktīvas 93/42 EEK prasībām un CE sertifikāts (ja ražotājs noteicis ierīču klasi: I klases sterilas ierīces un I klases ierīces ar mērīšanas funkciju, IIa, IIb vai III klases ierīces).
	Pretendenta piedāvātās iekārtas EK atbilstības deklarāciju kopija atbilstoši regulas 2017/745 prasībām vai direktīvas 93/42 EEK un CE sertifikāta kopijas (ja ražotājs noteicis ierīču klasi: I klases sterilas ierīces un I klases ierīces ar mērīšanas funkciju, IIa, IIb vai III klases ierīces).

	14.1.8. 
	Pretendentam ir ražotāja vai tā pilnvarotā pārstāvja pilnvarojums pārdot, veikt tehnisko apkopi un rezerves daļu nomaiņu piedāvātajai iekārtai.
	Ražotāja vai tā pārstāvja autorizācijas pilnvarojums pretendentam par tiesībām pārdot, veikt iekārtu tehnisko apkopi un rezerves daļu nomaiņu Latvijas teritorijā vai Eiropas Savienībā (kādā no tās dalībvalstīm), vai ražotāja vai tā pārstāvja apliecinājums, ka šāds autorizācijas pilnvarojums pretendentam tiks nodrošināts līguma slēgšanas tiesību piešķiršanas gadījumā uz līguma slēgšanas brīdi.

	14.1.9. 
	Atbilstoši Publisko iepirkumu likuma 49. panta nosacījumiem pretendents var iesniegt Eiropas vienoto iepirkuma procedūras dokumentu kā sākotnējo pierādījumu atbilstībai paziņojumā par līgumu un iepirkuma procedūras dokumentos noteiktajām pretendentu atlases prasībām
	Iesniedz aizpildītu veidlapu, kas pieejama http://espd.eis.gov.lv/. To iesniedz arī par katru personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, un par katru pretendenta norādīto apakšuzņēmēju, kura sniedzamo pakalpojumu vērtība ir vismaz 10 000 EUR (desmit tūkstoši euro), bet, ja pretendents ir personu apvienība vai personālsabiedrība – par katru tās dalībnieku vai biedru.

	Izslēgšanas nosacījumi

	14.1.10. 
	Uz pretendentu neattiecas Publisko iepirkumu likuma 9. panta astotajā daļā minētie izslēgšanas nosacījumi.
Pasūtītājs nepiemēros PIL 42. panta 1., 2. un 3. minētos izslēgšanas iemeslus uz personām, kurām kandidātā vai pretendentā ir izšķirošā ietekme uz līdzdalības pamata normatīvo aktu par koncerniem izpratnē, un PIL 42. panta otrās daļas 1., 2. un 11. punktā minētos izslēgšanas iemeslus - uz kandidāta vai pretendenta patieso labuma guvēju.
	Attiecībā uz Latvijā reģistrētu vai pastāvīgi dzīvojošu pretendentu Iepirkumu komisija pārbauda, ievērojot Publisko iepirkumu likumā noteikto kārtību, kā arī ņemot vērā PIL Pārejas noteikumu 28. punkta 1.apakšpunktu. Ārvalstīs reģistrēts Pretendents iesniedz attiecīgos Publisko iepirkumu likuma 9. panta astotajā daļā noteiktos dokumentus.

	14.1.11. 
	Pretendents nav izslēdzams no dalības iepirkumā saskaņā ar Starptautisko un Latvijas Republikas nacionālo sankciju likuma 11.1 panta pirmās daļas nosacījumiem.
	Iepirkuma komisija pārbaudi veic Starptautisko un Latvijas Republikas nacionālo sankciju likuma 11.1 pantā noteiktajā kārtībā.



15. Tehniskā specifikācija - tehniskais piedāvājums un Finanšu piedāvājums
15.1. Detalizētas piegādājamajai precei izvirzītās obligātās prasības un nosacījumi ietverti Nolikuma 2. pielikumā “Tehniskā specifikācija – tehniskais piedāvājums”.
15.2. Kā tehnisko piedāvājumu pretendents iesniedz Tehnisko specifikāciju – tehnisko piedāvājumu (Nolikuma 2. pielikums), papildus pievienojot tehnisko prasību izpildi apliecinošus dokumentus:
15.2.1. ierīces ražotāja tehnisko dokumentāciju angļu vai latviešu valodā, norādot precīzu atsauci Tehniskajā specifikācijā - tehniskajā piedāvājumā (Nolikuma 2. pielikums) uz konkrēto lpp. ražotāja tehniskajā dokumentācijā, kur atzīmēts attiecīgais tehniskais parametrs, un atzīmējot tehniskajā dokumentācijā Tehniskās specifikācijas – tehniskā piedāvājuma prasības Nr.;
15.2.2. ierīces lietošanas instrukciju, t. sk. ierīces ražotāja norādījumus ierīces tīrīšanai, dezinfekcijai un kopšanai latviešu valodā, kā arī dokumentāciju par ražotāja noteiktajām ierīcei veicamajām elektrodrošības vai funkcionālajām pārbaudēm.
15.3. Pasūtītājs ir tiesīgs pieprasīt iekārtas tehniskās dokumentācijas iesniegšanu latviešu valodā.
15.4. Kā finanšu piedāvājumu pretendents iesniedz aizpildītu Nolikuma 3. pielikumu. Finanšu piedāvājumā cenas norāda euro (EUR) ar ne vairāk kā 2 cipariem aiz komata, iekļaujot visas izmaksas, kas saistītas ar tehniskajā specifikācijā norādīto ierīci, tās piegādi un uzstādīšanu, nodošanu ekspluatācijā, personāla apmācību, garantijas perioda u. c. izmaksas. 

[bookmark: _Toc156633278][bookmark: _Toc158102020][bookmark: _Toc224459251][bookmark: _Toc224459640][bookmark: _Toc224460078][bookmark: _Toc224980935][bookmark: _Toc224981195][bookmark: _Toc225655612][bookmark: _Toc225656166][bookmark: _Toc225656373][bookmark: _Toc156633279]III. PIEDĀVĀJUMU NOFORMĒJUMA PĀRBAUDE, PRETENDENTU ATLASE, TEHNISKO PIEDĀVĀJUMU ATBILSTĪBAS PĀRBAUDE UN PIEDĀVĀJUMU VĒRTĒŠANA

16. [bookmark: _Toc225656175][bookmark: _Toc225656382]Pretendentu atlase / piedāvājumu vērtēšana 
16.1. Piedāvājumu noformējuma pārbaudi, pretendentu atlasi un piedāvājumu vērtēšanu iepirkuma komisija veic slēgtā sēdē.
16.2. Par uzvarētāju saskaņā ar Nolikuma 21. punktu tiks atzīts pretendents, kurš atbilst Nolikumā noteiktajām prasībām un kritērijiem, kura piedāvājums atzīts par saimnieciski visizdevīgāko (ieguvis visaugstāko punktu skaitu), un kurš nav izslēdzams no dalības iepirkumā saskaņā ar Nolikuma 22. punktu.
16.3. Pretendentam ir pienākums iekļaut savā piedāvājumā visu nepieciešamo dokumentāciju, kas apliecina Nolikumā izvirzīto prasību izpildi, kā arī precīzi un pilnīgi aizpildīt visu prasīto informāciju Tehniskajā specifikācijā – tehniskajā piedāvājumā un Finanšu piedāvājumā.
16.4. Iepirkuma komisija jebkurā no vērtēšanas posmiem ir tiesīga lūgt pretendentiem sniegt papildu paskaidrojumus, uzdodot jautājumus rakstiski, un tādā pašā veidā saņemt atbildi, ja tas nepieciešams pretendentu atlasei, tehnisko piedāvājumu atbilstības pārbaudei, kā arī piedāvājumu vērtēšanai un salīdzināšanai.
16.5.  Piedāvājumu vērtēšana sastāv no 6 (sešiem) posmiem:
	1. posms – piedāvājumu noformējuma pārbaude;
2. posms – pretendentu atbilstības kvalifikācijas prasībām pārbaude; 
3. posms – finanšu piedāvājumu vērtēšana; 
4. posms – tehnisko piedāvājumu vērtēšana;
5. posms – saimnieciski izdevīgākā piedāvājuma vērtēšana;
[bookmark: _Hlk13745229]6. posms – pretendenta izslēgšanas nosacījumu pārbaude.

17. Piedāvājumu noformējuma pārbaude (1. posms)
17.1. Iepirkuma komisija izvērtē pretendentu piedāvājumu atbilstību Nolikuma 13. punktā noteiktajām noformējuma un iesniegšanas prasībām. Konstatējot piedāvājuma neatbilstību kādai no prasībām, iepirkuma komisija izvērtē neatbilstības nozīmīgumu un lemj par pretendenta turpmāku dalību iepirkumā.

18. Pretendentu atbilstības kvalifikācijas prasībām pārbaude (2. posms)
18.1. Iepirkuma komisija pārbauda, vai pretendents ir iesniedzis Nolikuma 14. punktā minētos dokumentus un to atbilstību Nolikuma prasībām. 
18.2. Iepirkuma komisija noraida pretendenta piedāvājumu, un tas turpmākajā vērtēšanā nepiedalās, ja:
18.2.1. pretendents nav iesniedzis vispār vai iesniedzis nepatiesu informāciju savas kvalifikācijas novērtēšanai, t. sk. nav sniedzis iepirkuma komisijas pieprasīto papildu informāciju iepirkuma komisijas noteiktajā termiņā;
18.2.2. kvalifikācijas dokumenti nav iesniegti atbilstoši Nolikumā noteiktajām prasībām un / vai to saturs neatbilst Nolikuma prasībām.




19. Finanšu piedāvājumu vērtēšana (3. posms)
19.1. Iepirkuma komisija noraida pretendenta piedāvājumu un tas turpmākajā vērtēšanā nepiedalās, ja tiek konstatēts, ka Finanšu piedāvājums nav iesniegts vai Finanšu piedāvājums nav iesniegts par visu iepirkuma priekšmeta apjomu.
19.2. Iepirkuma komisija pārbauda, vai pretendentu piedāvājumos nav aritmētisku kļūdu. Ja piedāvājumā tiek konstatēta aritmētiska kļūda, tad iepirkuma komisija veic aritmētiskās kļūdas labošanu un informē par to pretendentu, kura piedāvājumā veikta kļūdas labošana.
19.3. Vērtējot pretendenta finanšu piedāvājumu, iepirkuma komisija ņem vērā aritmētisko kļūdu labojumus.

20. Tehnisko piedāvājumu vērtēšana (4. posms)
20.1. Iepirkuma komisija veic pretendentu tehnisko piedāvājumu atbilstības pārbaudi atbilstoši Nolikuma tehniskajā specifikācijā izvirzītajām minimālajām obligātajām prasībām.
20.2. [bookmark: _Hlk15370298]Ja pretendenta tehniskais piedāvājums un pārējie Nolikuma 15.2. punktā norādītie dokumenti nav iesniegti vai neatbilst Nolikuma tehniskajā specifikācijā izvirzītajām prasībām, pretendenta piedāvājums tiek noraidīts un turpmākajā vērtēšanā nepiedalās.

21. Saimnieciski izdevīgākā piedāvājuma vērtēšana (5. posms)
21.1. Saimnieciski visizdevīgāko piedāvājumu iepirkuma komisija izvēlas saskaņā ar šādiem vērtēšanas kritērijiem:
	Nr.
	Kritērijs
	Maksimālais punktu skaits

	1.
	Medicīnas ierīču piegādes izmaksas 
	98

	
	Piedāvātā cena
Punktus piešķir, savstarpēji salīdzinot iesniegto piedāvājumu kopējās summas (saskaņā ar Finanšu piedāvājumu), izmantojot šādu formulu:
Cp = y/x*98, kur:
x – vērtējamā piedāvājuma summa
y – zemākā piedāvājuma summa.
Maksimālais punktu skaits šajā kritērijā ir 98 punkti.
Pretendentiem piešķirto punktu skaits var būt vienāds.
	98

	2.
	Elektroenerģijas patēriņš
	2

	
	Atbilstība tehniskajā specifikācijā izvirzītajām prasībām, kas nodrošina iekārtas energoefektivitāti
Ierīces elektroenerģijas patēriņa prasības un punktu piešķiršana noteikta Tehniskajā specifikācijā – tehniskajā piedāvājumā (Nolikuma 2. pielikums).
Maksimālais punktu skaits šajā kritērijā ir 2 punkti.
Pretendentiem piešķirto punktu skaits var būt vienāds.
	2

	
	KOPĀ:
	100


21.2. Punktu summas aprēķina, summējot punktu skaitu katrā no novērtējamajiem kritērijiem. Aprēķinot katram piedāvājumam piešķiramo punktu skaitu atbilstoši kritērijiem, katrā gadījumā punktu skaitu matemātiski noapaļo līdz divām zīmēm aiz komata. Maksimāli augstākais iegūstamo punktu skaits –- 100 (simts) punkti. 
21.3. Par saimnieciski visizdevīgāko piedāvājumu tiek atzīts piedāvājums, kurš ieguvis vislielāko galīgo vērtējumu V (vislielāko punktu skaitu), kas tiek aprēķināts pēc formulas:
V = Cp + EPp 
Cp - (pretendenta iegūtie punkti par medicīnas ierīču piegādes izmaksām (1. kritērijs));
EPp - (pretendenta iegūto punktu summa par elektroenerģijas patēriņu (2. kritērijs)).
21.4. Pasūtītājs slēdz iepirkuma līgumu (Nolikuma 4. pielikums) ar pretendentu, kura piedāvājumu iepirkuma komisija ir atzinusi par saimnieciski visizdevīgāko.
21.5. Ja iepirkuma komisija konstatēs, ka atbilstoši noteiktajiem piedāvājuma izvērtēšanas kritērijiem un kārtībai vismaz divu piedāvājumu novērtējums ir vienāds, par uzvarētāju tiks atzīts pretendents, kuram piešķirts augstāks punktu skaits 1. kritērijā “Medicīnas ierīču piegādes izmaksas”.
21.6. Ja arī šajā gadījumā divu piedāvājumu novērtējums ir vienāds, par uzvarētāju tiks atzīts pretendents, kurš piedāvājis ilgāku iekārtu garantijas termiņu.

22. Pretendenta izslēgšanas nosacījumu pārbaude (6. posms)
22.1. Iepirkuma komisija veic pārbaudi, vai attiecībā uz pretendentu, kuram piešķiramas līguma slēgšanas tiesības, nav iestājies kāds no Publisko iepirkumu likuma 9. panta astotajā daļā vai Starptautisko un Latvijas Republikas nacionālo sankciju likuma 11.1 pantā  pirmajā daļā noteiktajiem izslēgšanas gadījumiem.
22.2. Lai pārbaudītu, vai pretendents nav izslēdzams no dalības iepirkumā, iepirkuma komisija rīkojas Publisko iepirkumu likuma 9. panta devītajā daļā un Starptautisko un Latvijas Republikas nacionālo sankciju likuma 11.1 pantā noteiktajā kārtībā.
22.3. Pretendenti, kuri ir reģistrēti vai pastāvīgi dzīvojoši ārvalstīs, kopā ar piedāvājumu ir tiesīgi iesniegt attiecīgās kompetentās institūcijas izziņu, kas apliecina, ka uz to neattiecas Publisko iepirkumu likuma 9. panta astotajā minētie pretendentu izslēgšanas nosacījumi.
22.4. Pretendents ir izslēdzams no dalības iepirkumā, ja uz to attiecas Eiropas Savienības Padomes 2022. gada 8. aprīļa regulas (ES) 2022/576, ar kuru groza Regulu (ES) Nr. 833/2014 par ierobežojošiem pasākumiem saistībā ar Krievijas darbībām, kas destabilizē situāciju Ukrainā, 5.k panta 1. punktā noteiktie kritēriji.

IV. LĪGUMA SLĒGŠANA
23. Pasūtītājs ar pretendentu, kuram tiks piešķirtas līguma slēgšanas tiesības, slēgs līgumu par iekārtas piegādi (līguma projekts - Nolikuma 4. pielikums).
24. Līguma projektā var tikt veikti nebūtiski precizējumi līguma slēgšanas brīdī.

V. NOLIKUMA PIELIKUMI
	1. pielikums: Pretendenta pieteikums (forma);
	2. pielikums: Tehniskā specifikācija – tehniskais piedāvājums;
	3.  pielikums: Finanšu piedāvājums (forma);
	4. pielikums: Piegādes līguma projekts.


 
